User talk:Luba Monakhov

הסודות של קלס

מתוך ויקיפדיה, האנציקלופדיה החופשית

The_Secret_Of_Kells_Promo_Poster.jpg

הסודות של קלס הינו סרט פנטזיה מונפש, תוצרת צרפת, בלגיה ואירלנד , פרי דמיונו של סטודיו Cartoon Saloon. הקרנתו הבכורה התקיימה ב-8 בפברואר שנת 2009 בפסטיבל הסרטים הבינלאומי בברלין ה-59. הסרט הוצג באקרנים רבים בבלגיה ובצרפת ב-11 בפברואר, ובאירלנד – ב-3 במרץ. במאי ראשי – טום מור, במאית משנה – נורה טוומיי. מפיקים: פול יאנג, דידיה ברונה וויויאן ואן פלטרן, תסריט נכתב על ידי פבריס ציולקובסקי. הופץ על ידי Gébéka Films, Kinepolis Film Distribution, StudioCanal ו-Buena Vista. עריכה – פביאן אלווארז-ג'ירו. הלחנה – ברונו קולה ו-Kila. בסרט מככבים קולותיהם של איוון מקגוויר, ברנדן גליסון, קריסטן מוני, מיק ללי, מיכאל מקגראת׳, ליאם הוריקן, פול טילאק ופול יאנג. הסרט הועמד לפרס אוסקר לסרט המונפש הטוב ביותר, אך הפסיד לסרט המונפש) למעלה ).

עלילה

המקום – אירלנד במאה ה-9, בעידן פלישות ויקינגים. הדמות הראשית היא ברנדן, ילד סקרן ואמיץ שמתגורר במנזר קלס המלוכד שאותו מנהל דודו הקשוח, אבוט סלאח. דודו המועסק בצורה מוחלטת בבניית חומה סביב המנזר לצורך מניעת הפלישה. ברנדן מתחנך בסקריפטוריום שבמנזר. הוא שומע את שיחותיהם של נזירים האחרים על אודות האח אידן, יוצרו של ספר יונה. הוא מתעניין במאייר המסתורי ובספר "שהופך חושך לאור" (הספר של קלס הבלתי גמור). איידן מגיע למנזר קלס בליווי חתולו הלבן, פנגור באן. המנזר יונה שבו הוא התגורר נהרס במהלך פלישת הוויקינגים. אחרי שברנדן מאזין לשיחה שהתרחשה בין סלאח לאיידן, הוא נכנס לחדר העתקה ומוצא בו את הספר הבלתי גמור שעליו מגן פנגור באן. איידן מגיע ומספר לברנדן על אודות הספר. איידן רואה שברנדן יכול להתאים לו בתור תלמיד. הוא שולח אותו ואת פנגור באן ליער כדי להביא עפצים לצורך ייצור דיו. ברנדן, שנדחף לאבן על ידי להקת זאבים רעבים, ניצל על ידי הפייה אשלינג. היא מתגברת על חששותיה הראשוניים ועוזרת לברנדן אחרי שהוא מגלה לה שבכוונתו לסייע ביצירת הספר. אחרי היתקלות מסוכנת בקרום קרואך, אל המוות וההרס שממנו אשלינג מפחדת מאוד, ברנדן ואשלינג חוזרים לקצה היער. הפייה מבטיחה לילד שהוא יכול לחזור לשם בכל עת. במנזר ברנדן ננזף על ידי סלאח שאוסר עליו לצאת שוב. ברנדן ממשיך לעבוד עם איידן. הוא מגלה לברנדן כי המשך העבודה נמצא בסכנה מפני שעינו של קולומבה, זכוכית מגדלת מיוחדת שנכבשה מידי קרום קרואך, הלכה לאיבוד. כאשר ברנדן מנסה שוב להגיע למערתו של קרום כדי לקבל את העין השנייה, סלאח נועל אותו בחדרו. פנגור באן ואשלינג משחררים את ברנדן והוא בורח ללב היער. שם אשלינג ההמומה מתחננת שלא יאבק באל האפל, היא מזהירה את הילד שקרום קרואך יהרוג אותו בדיוק כפי שהרג את אמה ואת שאר בני עמה. ברנדן טוען שללא העין כתיבת הספר לעולם לא תסתיים. הוא משכנע את אשלינג לסייע לו להיכנס למערת קרום. בעת כניסתו למערה הילד בקושי ניצל ממוות. ברנדן נאבק בקרום לבדו ומצליח לכבוש את העין. הוא מסנוור את קרום ובכך גורם לאל לטרוף את עצמו, כך שקרום הופך לאורובורוס. אחרי חזרתו אל הכניסה למערה ברנדן מגלה כי היער מכוסה בפרחים לבנים. ברנדן חוזר למנזר וממשיך לסייע לאיידן בסתר. נזירי המנזר נהנים לראות את זה. שליח שמגיע מהעולם החיצון מזהיר את סלאח שהוויקינגים מתקרבים. בהתקף זעם וייאוש סלאח נועל את ברנדן ואת איידן בחדר העתקה, אך לפני זה הוא קורע מתוך הספר עמוד שאותו יצר ברנדן. הוויקינגים פורצים למנזר ושוברים את שער העץ, לאימתו של סלאח. סלאח נפצע מחץ ולאחר מכן מלהבו של ויקינג בעת הפלישה ההמונית למנזר. ברנדן ואיידן שעדיין נעולים בחדר העתקות שעולה באש, משתמשים באש ירוקה שאותה הם מקבלים באמצעות שריפת הדיו הירוק שעשוי מעפצים. זהו דבר שגורם לבלבול בקרב התוקפים. על סולם העץ המוביל למגדלו המרכזי של המנזר עולים יותר מדי בני כפר מפוחדים והוא נשבר. הכפר והמנזר עולים באש. ברנדן ואיידן שלא מסוגלים לעזור לסלאח בורחים ליער יחד עם פנגור באן בעת שהוויקינגים פורצים למגדל ותוקפים את הנזירים ואת בני הכפר שמתחבאים בתוכו. ויקינגים מוצאים את ברנדן ואת איידן בתוך היער ומבצעים עליהם חיפוש כדי למצוא אוצרות. תוך כדי החיפוש הם תולשים וזורקים את דפי הספר, אך זאבי אשלינג מגיעים ומפחידים את הוויקינגים ובכך גורמים להם להסתלק. ברגע שברנדן מרים את הדף האחרון הוא לשנייה מוצא את עצמו פנים אל פנים עם זאבה לבנה. יתכן שזאת אשלינג. מנזר קלס נשדד ונשרף, רק קומץ אנשים שורד וסלאח הפצוע נמצא במצב קריטי, אך שורד. ברנדן ואיידן יוצאים למסע ברחבי אירלנד וכעבור שנים רבות מסיימים את יצירת הספר. איידן מוסר את הספר לברנדן ומת, ועכשיו ברנדן הבוגר חוזר למנזר קלס יחד עם פנגור פאן. אשלינג היא זאת שמובילה אותם בצורת זאבה לבנה. ברנדן פוגש במנזר את סלאח הזקן ומוכה רגשות אשמה. ברנדן מראה לו את הספר של קלס. הסרט המצויר נגמר במראה של רצף הדפים המאוירים והמונפשים מתוך הספר.

השפעות

KellsFol032vChristEnthroned.jpg

הסרט מבוסס על סיפור יצירת הספר של קלס שהוא כתב יד מאויר בשפה הלטינית, הכולל בתוכו את ארבע הבשורות הנוצריות המתייחסות לברית החדשה, שממוקם בדבלין, אירלנד. כמו כן, הספר מתבסס על מיתולוגיה קלטית; הדוגמאות לכך כוללות את אזכורו של קרום קרואך, אל פגאני שבו האמינו הקלטים לפני הופעת הנוצרות והתייחסות לז'אנר פיוטי בשם אשלינג שבו משורר חולם על נביאה, בשמה של פיית היער שאותה פוגש ברנדן. נצפה דמיון מיתולוגי מרוחק יותר, כגון הקבלות בין מאבקו המטאפיזי של ברנדן עם קרום קרואך למפגש התת-מימי בין ביאוולף לאמו של גרנדל. ייצורו של סרט הסודות של קלס החל בשנת 1999, כאשר טום מור וכמה מחבריו קיבלו השראה מסרטו המצויר של ריצ'רד ויליאמס הסנדלר והגנב, מסרטו של דיסני מולאן, מציורי גוסטב קלימט, מאיורי ג'ון באואר ומיצירות הייאו מיאזאקי שביסס את סגנונם הוויזואלי על אומנות מסורתית בהתאם לתרבויות המתוארות בכל אחד מהסרטים. הם החליטו לעשות משהו דומה לסרטי סטודיו ג'יבלי, אך מבוסס על אומנות אירית. טום מור הסביר שהסגנון הוויזואלי נוצר בהשראת האומנות הקלטית ואומנות ימי הביניים, שהיו "שטוחות, בעלות פרספקטיבה מזויפת וגוונים רבים". אפילו שלב הקלין אפ תוכנן כדי להגיע לאפקט הוויטרז' שבו הקווים החיצוניים הם עבים יותר".

הערות